
БЪЛГАРСКА БРАНШОВА КАМАРА (
МАШИНОСТРОЕНЕ


София 1000,п.к.625, ул.”Алабин” 29
                        e-mail: bbcm@mail.bg, тел./факс 02/989 28 06, тел.02/988 40 44, 02/988 27 65,

                             02/987 20 64, 02/987 66 33, www.bbcmb.dir.bg
Изх.№: 107/ОМ/07.10.2013г.
До

Ръководители на фирми,
членове на браншовата камара

          (съгласно списък)
Копие:  г-н Бронислав Денев, СТИВ-Букурещ
              ИАНМСП

Относно: Търговска мисия до Букурещ – 04-07.12.2013г.

Уважаеми дами и господа,

Изпращаме Ви материалите от ИАНМСП във връзка с горното.

Посещението в Букурещ се извършва по предложение на браншовата камара и за ползотворното провеждане на мисията, поддържаме постоянна връзка с ръководителя на СТИВ – г-н Бронислав Денев. Същият се ангажира да покани на срещи с българските фирми подходящи такива от румънска страна, с оглед на това, мисията да допринесе реално за разширяване и задълбочаване на сътрудничеството между български машиностроителни и румънски фирми. За целта привличаме вниманието Ви върху попълването на формуляра за участие (регистрационната форма). В графата „Дейности на фирмата” е добре да се изброят изделията, които произвежда фирмата, за да се добие по-реална представа за нея, а не както е записано – като предмет на дейност по регистрация, а в графата “Компании, които представляват интерес за Вас” – да се посочат и конкретните Ви очаквания от срещите с фирми в Букурещ – коопериране, съвместно производство, продажби и т.н. Да се изброят конкретни фирми, с които желаете да се срещнете, ако имате информация за такива, от кои сектори да бъдат фирмите, които да се поканят на срещи с Вас и т.н.
Молбата ни към Вас е регистрационната форма да бъде изпратена и в браншовата камара по и-мейл, тъй като възнамеряваме и от наша страна да изпратим информацията за фирмите на г-н Денев.
Прави впечатление, че изискуемите за попълване формуляри са много, но по информация от фирми, участвали нееднократно в търговски мисии, подготовката на многото формуляри не ги е затруднило особено.
Поради очакван голям интерес към търговската мисия в Букурещ е добре, в случай че решите да участвате в нея, регистрационната форма (заявката) да се направи колкото е възможно по-рано.

Приложение: Съгласно текста


С уважение,


инж. Ил.Келешев


Председател

